ПРОТОКОЛНО ОПРЕДЕЛЕНИЕ
№ 830
Велико Търново, 10.03.2025 г.
АДМИНИСТРАТИВЕН СЪД - ВЕЛИКО ТЪРНОВО - , в съдебно заседание на 10.03.2025 г. 13:15 ч., в следния състав:
	Съдия:
	РОСЕН БУЮКЛИЕВ

	
	


При участието на секретаря С.А., като разгледа дело № 59/2025 г. докладвано от съдията, и за да се произнесе взе предвид следното:
На поименно повикване в 13,15 часа се явиха:
Жалбоподателят – „ИНТЕР АГРО“ ЕООД, редовно призован, се представлява от ***М. – с пълномощно.
Ответникът – НАЧАЛНИКЪТ НА СГКК ВЕЛИКО ТЪРНОВО, редовно призован, не се явява, не се представлява.
Съдът ДОКЛАДВА постъпило становище вх. №1070/07.03.2025 г. от процесуалния представител – адв. Г.Н..
Заинтересованата страна – Национална компания „ЖЕЛЕЗОПЪТНА ИНФРАСТРУКТУРА“, редовно призована, се представляват от ***Н. – упълномощена.
Съдът ДОКЛАДВА, че с вх. № 762/19.02.2025 г. по делото е постъпило становище от НК „Железопътна инфраструктура“, поделение „УДВГД“ – Горна Оряховица.
Съдът ДОКЛАДВА, че с вх. № 968/28.02.2025 г. по делото е постъпила молба за отвод от ДП НК „Железопътна инфраструктура“, поделение „УДВГД“ – Горна Оряховица.
Заинтересованата страна - МИНИСТЕРСТВО НА РЕГИОНАЛНОТО РАЗВИТЕ И БЛАГОУСТРОЙСТВО“ – СОФИЯ, редовно призована, се представлява от служител с юридическо образование И.Б.- преупълномощена отОБластният управител на Област Велико Търново.
***М.: Да се даде ход на делото.
***Н.: Поддържам искането за отвод.
Служител с юридическо образование И.Б.: Подкрепям искането за отвод на основанията, посочени от процесуалния представител на ДП НКЖИ - София.
***М.: Молбата за отвод е неоснователна. Присъствах на това предходно дело. Съдът тогава отмени частично заповедта, което не е в наш интерес. В наш интерес беше, ако обектът беше вписан. Решението е прецизно, защото заповедта, която беше издадена от СГКК, в нея бяха вписани като собственици и „Интер Агро“, и НКЖИ. Затова Вие, г-н Съдия, бяхте прецизен, защото имаме постановление за възлагане. ВАС с тогавашния Председател-Съдия К. отмени решението само затова, защото не беше конституирана държавата като участник в производството. И сега държавата не желае и иска да бъде заличена като такава страна, тоест решението на съда е правилно и няма основание за отвод. Основанията за отвод са посочени в чл. 22 от ГПК, където няма правна възможност да се иска отвод на състава просто ей така.
Съдът намира, че ход на делото в днешно съдебно заседание не следва да бъде даван и настоящият състав на съда следва да бъде отведен, доколкото се установява, че при предходния правен спор с предмет Заповед № 18-5812/28.05.2021 година на същия ответник по настоящата жалба, са изследвани от настоящият състав на съда абсолютно същите факти и обстоятелства, които пораждат абсолютно идентични правни последици по материалноправния спор, наличието на които съставлява част от формираното вътрешно убеждение на съда. Горното не се променя от обстоятелството, че става въпрос за нов и различен административен акт, доколкото този нов акт е основан на същите доказателства, които обосновават същите обстоятелства и пораждат идентични правни последици. Налице е основание по чл. 22, ал. 1, т. 6 ГПК за отвод на състава на съда.
Водим от горното, съдът
О П Р Е Д Е Л И :
НЕ ДАВА ХОД НА ДЕЛОТО.
ОТВЕЖДА съдия Росен Буюклиев от разглеждането на адм. дело № 59/2025 г. по описа на Административен съд – Велико Търново.
Делото ДА СЕ ДОКЛАДВА на председателя на Административен съд – Велико Търново за определяне на нов съдия-докладчик.
Протоколът се изготви в съдебно заседание, което приключи в 13,26 часа.

